joelniklaus/EU_Wikipedias huggingface dataset:
Devoninsaari

Devoninsaari on Kanadan arktisiin saariin kuuluva, joka on pinta-alaltaan (55 247 km2) maailman 27. suurin saari. 

Saarella on löydetty paleoeskimoiden asutuksen jälkiä noin ajalta 2500 vuotta eaa. William Baffin havaitsi saaren vuonna 1616 ja John Ross pari vuotta myöhemmin. William Edward Parry nimesi saaren Pohjois-Devoniksi (engl. North Devon).  

Saari on suurimmalta osaltaan 300–500 metriä merenpinnan yläpuolella olevaa paljasta tasankoa. Maisemaa hallitsee pakkasen halkoma kallioinen maasto, jonka muutoin pääosin ikiroudassa olevassa maaperässä ei juuri elä kasveja tai eläimiä. Kallioperä on hyvin vanhaa. Vuoden keskilämpötila on –16 °C. Saaren itäisin kolmannes on enimmillään 500-700 metriä paksun jäätikön peittämä.

Saaren lauhimmalla alueella, Truelove-alangolla on runsaammin kasvillisuutta ja villieläimiä, ja maastossa runsaasti vettä alueen suljetun valuma-alueen vuoksi. Siellä on suurempi sademäärä ja kesälämpötila kohoaa 4–8 °C:een. Maa on vapaa lumesta kesäisin vain puolisentoista kuukautta (45–50 päivää). Valuma-alueen sulkeutuneisuuden vuoksi seudulle on ominaista sarojen ja sammalten peittämä tundra, jossa myskihärät laiduntavat ympärivuotisesti (15–25 kappaletta kesäisin ja 60–125 talvisin). Kasvit ovat vallitsevia eliöitä (98,9 %), ja lisäksi on kasvinsyöjiä ja lihansyöjiä, maaperän bakteeristoa, sieniä ja orgaanista ainesta hajoittavia selkärangattomia.

Turpeiset maa-ainekset ovat kylmiä ja märkiä läpi kesän; niissä on vain vähän ravinteita. 

Devoninsaari on maailman suurin asumaton saari. Saarella olevaa Haughtonin kraatterin aluetta on kuitenkin käytetty planeetta Marsin olojen simuloinnissa kesäisin vuodesta 1997 lähtien; alueella on tehty esimerkiksi laite- ja tutkimuskokeiluja.

Lähteet

Aiheesta muualla 

Kuningatar Elisabetin saaret
Nunavutin saaret
Baffininlahti
Seulonnan keskeiset artikkelit
Pannonia Inferior

Pannonia Inferior (Ala-Pannonia, ) oli Rooman valtakunnan provinssi, joka sijaitsi Pannoniassa nykyisten Unkarin, Serbian, Kroatian ja Bosnia-Hertsegovinan alueilla.

Maantiede 

Pannonia Inferiorin provinssi sijaitsi Pannoniassa Tonava-joen (lat. Danuvius) etelä- ja länsipuolella nykyisten Unkarin, Serbian, Kroatian ja Bosnia-Hertsegovinan valtioiden alueilla. Sen itäpuolella sijaitsi Dacian provinssi, kaakoispuolella Moesia Superiorin provinssi, eteläpuolella Dalmatian provinssi ja länsipuolella Pannonia Superiorin (”Ylä-Pannonia”) provinssi. Provinssin hallinnollinen keskus oli Aquincum nykyisen Budapestin laitamilla.

Kaupunkeja 

Pannonia Inferiorin roomalaisaikaisia kaupunkeja olivat muun muassa:

 Aquincum (nyk. Buda)
 Certissa (nyk. Đakovo)
 Cibalae (nyk. Vinkovci)
 Cuccium (nyk. Ilok)
 Marsonia (nyk. Slavonski Brod)
 Mursa (nyk. Osijek)
 Sirmium (nyk. Sremska Mitrovica)
 Sopianae (nyk. Pécs)

Historia 

Pannonia Inferiorin alue oli aiemmin osa provinsseja Illyricum, Illyricum Inferius ja Pannonia. Pannonia Superiorin provinssi muodostettiin, kun keisari Trajanus jakoi noin vuonna 103/107 Pannonian provinssin kahteen osaan, jotka olivat Pannonia Inferior ja Pannonia Superior. Provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan.

Trajanus arvioi, että rauhallisemman Pannonia Inferiorin hallinnointiin riitti yksi legioona, jota hallitsi preettori. Hadrianus aloitti uransa Pannonia Inferiorin ensimmäisenä maaherrana ennen kuin hänestä tuli keisari, ja keisariaikoinaankin Hadrianus vieraili mielellään alueella. Marcus Aurelius korotti Pannonia Inferiorin hallitsijan konsuliksi, mutta provinssiin sijoitettiin edelleen vain yksi legioona.

Caracallan aikana 211–217 Pannonia Inferiorin ja Superiorin rajaa siirrettiin niin, että Pannonia Inferiorista tuli aiempaa suurempi. Provinssi lakkautettiin vuonna 293, jolloin se jaettiin kahdeksiksi provinssiksi, jotka olivat Pannonia Secunda ja Pannonia Valeria eli Valeria Ripensis.

Näin tärkeimmät provinsseissa tapahtuneet muutokset alueella olivat:

Lähteet

Kirjallisuutta

Aiheesta muualla 

Pannonia
Rooman provinssit
Luettelo Suomen ammattikorkeakouluista

Tämä on luettelo Suomen ammattikorkeakouluista. Suomessa on 25 ammattikorkeakoulua. Opetus- ja kulttuuriministeriön hallinnonalalla toimii 22 osakeyhtiömuotoista ammattikorkeakoulua. Opetus- ja kulttuuriministeriön hallinnonalalla toimivien ammattikorkeakoulujen lisäksi Ahvenanmaalla toimii Ahvenanmaan ammattikorkeakoulu eli Högskolan på Åland ja sisäministeriön alaisuudessa Poliisiammattikorkeakoulu.

Taulukossa opiskelijamäärä sisältää AMK-tutkintoon johtavan nuorten koulutuksen, AMK-tutkintoon johtavan aikuiskoulutuksen, ylempää AMK-tutkintoa opiskelevat, erikoistumisopintoja tekevät, erikoistumiskoulutuksiin osallistuvat ja opettajankoulutuksen. 

FTE-luvussa opiskelijamääriä painotetaan seuraavasti: poissaolevilla opiskelijoilla FTE=0, edellisenä lukuvuonna alle 30 op suorittaneilla ja kaikilla YAMK-opiskelijoilla FTE=0,5 ja edellisenä vuonna vähintään 30 op suorittaneet sekä ensimmäisen vuoden opiskelijoilla FTE=1.0.

Entiset
EVTEK-ammattikorkeakoulu (Metropolia AMK 1.8.2008)
Haaga Instituutin ammattikorkeakoulu (Haaga-Helia AMK 1.1.2007)
Helsingin ammattikorkeakoulu Stadia (Metropolia AMK 1.8.2008)
Helsingin liiketalouden ammattikorkeakoulu (Haaga-Helia AMK 1.1.2007)
Kemi-Tornion ammattikorkeakoulu (Lapin AMK 1.1.2014)
Kymenlaakson ammattikorkeakoulu (Kaakkois-Suomen AMK 1.1.2017)
Lahden ammattikorkeakoulu (LAB-ammattikorkeakoulu 1.1.2020)
Mikkelin ammattikorkeakoulu (Kaakkois-Suomen AMK 1.1.2017)
Pirkanmaan ammattikorkeakoulu (Tampereen AMK 1.1.2010)
Rovaniemen ammattikorkeakoulu (Lapin AMK 1.1.2014)
Saimaan ammattikorkeakoulu (LAB-ammattikorkeakoulu 1.1.2020)
Svenska yrkeshögskolan (Novia 1.8.2008)
Varsinais-Suomen va. ammattikorkeakoulu (Turun AMK 1.8.2008)
Yrkeshögskolan Sydväst (Novia 1.8.2008)

Opetuskielet
 Ruotsinkielisiä ovat Högskolan på Åland, Yrkeshögskolan Arcada ja Yrkeshögskolan Novia.
 Kaksikielisiä (opetuskielinä sekä suomi että ruotsi) ovat Turun ja Vaasan ammattikorkeakoulut, Centria ammattikorkeakoulu sekä Poliisiammattikorkeakoulu 
 Muut ammattikorkeakoulut ovat suomenkielisiä.

Lähteet

Suomen ammattikorkeakoulut
John Moses Browning

John Moses Browning (23. tammikuuta 1855 Ogden, Utah, Yhdysvallat – 26. marraskuuta 1926 Liège, Belgia) oli yhdysvaltalainen asesuunnittelija, jolle myönnettiin elämänsä aikana yhteensä 128 asepatenttia.

Browningin suunnittelemista aseista on edelleen aktiivisessa sotilaskäytössä esimerkiksi M2-konekivääri. Muita hänen suunnittelemiaan merkittäviä aseita olivat muun muassa Colt M1911 .45 ACP -pistooli ja BAR (Browning Automatic Rifle) -pikakivääri, joita kumpaakin käytettiin paljon toisessa maailmansodassa.

Lähteet

Aiheesta muualla 

Asesuunnittelijat
Yhdysvaltalaiset henkilöt
Vuonna 1855 syntyneet
Vuonna 1926 kuolleet
Usonia

Usonia on käsite, jonka arkkitehti Frank Lloyd Wrightin omaksui käsitteiden America ja New World ('uusi manner') tilalle tarkoittamaan Yhdysvaltoja. Siitä johdettua adjektiivia Usonian hän käytti yhdysvaltalaisesta maisemasta ja kaupunkisuunnittelusta ensi kerran kirjoituksessaan vuonna 1927. Syynä sanan kehittämiseen oli se, että englannin kielessä ei ole adjektiivivastinetta sanalle USA (Yhdysvallat). Termi on kirjainlyhenne sanoista United States of America.

Termin on luonut James Duff Law 1800-luvulla ja julkaissut kirjassaan Here and There in Two Hemispheres (1903). Vaihtoehtona esitettiin myös muotoa Usona, mutta hän piti parempana muotoa, jossa on i-kirjain. Hän kirjoittaa: "meillä ei ole oikeutta käyttää itsestämme sanaa amerikkalainen".

Lähteet

Aiheesta muualla 

Arkkitehtuurin käsitteet
Terminologia
Wang Chunli

Wang Chunli (s. 10. elokuuta 1983, Jilin, Kiina) on kiinalainen ampuma- ja maastohiihtäjä.

Wang kilpaili Torinon olympialaisissa 2006 maastohiihdossa sijoittuen 10 kilometrin perinteisen hiihtotavan kilpailussa 18:nneksi ja yhdistelmäkilpailussa 21:nneksi. Lisäksi hän oli mukana Kiinan joukkueessa, joka sijoittui parisprintissä 13:nneksi ja viestissä 16:nneksi. Oberstdorfin MM-kilpailuissa 2005 hän oli henkilökohtaisella matkalla parhaimmillaan 26. yhdistelmäkilpailussa. Maastohiihdon maailmancupissa hän on sijoittunut parhaimmillaan 21:nneksi Changchunin sprinttikilpailussa maaliskuussa 2006.

Wang kilpaili ampumahiihdon MM-kilpailuissa ensimmäisen kerran Östersundissa 2008. Hän sijoittui yhteislähtökilpailussa 13:nneksi, takaa-ajossa 14:nneksi ja sprintissä 19:nneksi. Hän voitti maailmancupin sprinttikilpailun Östersundissa joulukuussa 2008. Sitä ennen hän ei ollut sijoittunut osakilpailuissa kertaakaan kymmenen parhaan joukkoon.

Vuoden 2010 Vancouverin olympialaisissa Wang jäi ampumahiihdon 15 kilometrin kisoissa 33:nneksi,10 kilometrin takaa-ajossa 34:nneksi ja 7,5 kilometrin sprinttikilpailussa 49:nneksi. Wang osallistui myös ampumahiihdon 4 x 6 kilometrin viestikilpailuun sijoittuen joukkueensa kanssa 8:nneksi.

Lähteet

Viitteet 

Kiinalaiset ampumahiihtäjät
Kiinalaiset maastohiihtäjät
Vuonna 1983 syntyneet
Elävät henkilöt
Kouluratsastusluokat

Kouluratsastusluokat ovat tasoja, jotka kertovat mitä ratsukolta vaaditaan kouluratsastuksessa. Luokkia on Suomessa yhdeksän kappaletta.

Luokat 

 Helppo D: alkeis/perustason luokka, raviohjeman jälkeen hyvä.
 Helppo C: perustason luokka, joka voi sisältää laukkaa ja myös raviohjelmia.
 Helppo B: helppo luokka, johon sisältyy laukkaa.
 Helppo A: Helppoon A:han kuuluvat muun muassa: kokoaminen keskikäynnissä, laukanvaihdot, lisätty ravi ja lisätty laukka.
 Vaativa B
 Vaativa A
 Prix St Georges
 Intermediaire I & II
 Grand Prix
 Kür: musiikin säestyksellä esitettävä vapaaohjelma, jonka vaativuustaso voi olla mikä vain, mutta käytännössä yleensä vähintään vaativa.

Varusteet 
Kouluratsastuksessa käytettävät varusteet ja vaatetus vaihtelevat tasoittain. Helpoissa luokissa saa yleensä käyttää hevosen suuhun lievemmin vaikuttavia nivelsuitsia. Vaativissa luokissa ratsastaja saa halutessaan esittää ohjelman frakkiin pukeutuneena. Turvakypärän käyttö päähineenä on sallittua kaikilla tasoilla, mutta vaativalta tasolta alkaen on tapana käyttää knallia tai frakin kanssa silinteriä.

Lähteet 

Kouluratsastus
Anna Krogerus

Anna Kerttu Krogerus (s. 5. maaliskuuta 1974 Kuopio) on suomalainen kirjailija ja dramaturgi. Hän on opiskellut draamaa ja kirjoittamista sekä Tampereen yliopistossa että  Teatterikorkeakoulussa ja työskennellyt KOM-teatterissa (KOM-tekstin päädramaturgina 2000–2003) sekä Kajaanin kaupunginteatterissa (kirjailija-dramaturgina vuodesta 2005). Krogerus on palkittu Kritiikin kannuksilla ja Savonia-kirjallisuuspalkinnolla.

Koulutus
Ylioppilas, Kuopion musiikkilukio 1993
Sanataiteen opintoja, Oriveden opisto
Draaman ja filosofian opintoja, Tampereen yliopisto
Teatteritaiteen maisteri, Teatterikorkeakoulu, ohjaajantyön ja dramaturgian laitos 2002

Näytelmät 
Mainittu ainoastaan teatteri, jossa näytelmä saanut kantaesityksensä

 Naisia teoriassa, 2001, Jyväskylän kaupunginteatteri
 Lohdutusleikki, 2002, KOM-Studio
 Heikko esitys!, 2004, Jyväskylän kaupunginteatteri
 Isin talviuni (lastennäytelmä), 2005, Kajaanin kaupunginteatteri
 Rakkaudesta minuun, 2006, Suomen Kansallisteatteri
 Kutistettu poika (nukkenäytelmä), 2006, Kajaanin kaupunginteatteri
 Kuin ensimmäistä päivää, 2007, Kajaanin kaupunginteatteri
 Parhaissakin perheissä, 2010, Kajaanin kaupunginteatteri, Turun kaupunginteatteri
 Paha lapsi, 2011, Kajaanin kaupunginteatteri
 9 hyvää syytä elää, 2018, Ryhmäteatteri

Tunnustukset
 Savonia-kirjallisuuspalkinto 2008
 Suomen arvostelijain liiton Kritiikin kannukset -palkinto 2006
 Vuoden taiteilija, Kuopion musiikkilukio 2006

Lähteet 

Suomalaiset kirjailijat
Suomalaiset dramaturgit
Vuonna 1974 syntyneet
Elävät henkilöt
Marseillen poika

Marseillen poika (Il Marsigliese) on italialaisen Giulio Scannin tuottama TV-sarja vuodelta 1975. 

Suomessa MTV:n vuoden 1977 kesäkuussa esittämästä kolmiosaisesta jännityssarjasta on erityisesti jäänyt mieleen Guido ja Maurizio de Angelisin tekemä sarjan tunnussävelmä "Marseillen poika" (, suom. sanat Irina Milan), jonka ovat suomeksi levyttäneet Cumulus vuonna 1977 ja Yö vuonna 1991.

Päärooleissa 

 Marc Porel: Pierre Toril
 Lina Polito: Vicenzina Sannataro
 Vittorio Mezzogiorno: Nino Sannataro
 Agla Marsili
 Patrizio Esposito
 Isa Danieli: Maria
 Renato Mori: Ciccio Navarra
 Corrado Gaipa: Tanino Sciacca
 Guido Cerniglia: Magistraat
 Nando Murolo: Vito Amarillo
 Giuseppe Anatrelli: Pascalino Agnone
 Ida Di Benedetto
 Biagio Pelligra: Gigino Puleo

Lähteet

Italialaiset draamasarjat
1970-luvun televisiosarjat
Rai:n televisio-ohjelmat
Malene Mortensen

Malene Mortensen (s. 23. toukokuuta 1982) on tanskalainen laulaja. Helmikuussa 2002 hän voitti Tanskan euroviisukarsinnan Melodi Grand Prix ja edusti maataan Eurovision laulukilpailussa Tallinnassa kappaleella Tell Me Who You Are ja sijoittui viimeiseksi, 24. sijalle.

Diskografia 
Paradise (2003)
Date With A Dream (2005)
Malene (2006)
Desperado (2007)

Aiheesta muualla 
Malene Mortensenin kotisivu 

Mortensen, Malene
Mortensen, Malene
Vuonna 1982 syntyneet
Elävät henkilöt
Vuoden 2002 euroviisuedustajat
Vedad Ibišević

Vedad Ibišević (s. 6. elokuuta 1984 Vlasenica, Bosnia ja Hertsegovina, Jugoslavia) on bosniahertsegovinalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Hertha Berliniä ja on pelannut pitkään Bosnia ja Hertsegovinan maajoukkueessa.

Ibišević muutti perheensä mukana Bosnia ja Hertsegovinasta Sveitsiin vuonna 2000. Kymmenen kuukautta myöhemmin perhe jatkoi Yhdysvaltoihin, St. Louisiin, jossa asuu tuhansia muitakin bosnialaispakolaisia. Ibišević pelasi Roosevelt High Schoolin joukkueessa, kunnes sai stipendin St. Louisin yliopistoon. Ainoalla kaudellaan 2003 hän teki yliopiston joukkueessa 22 ottelussa 18 maalia ja hänet valittiin NCAA:n vuoden tulokkaaksi. 

Ibišević pelasi kesällä 2003 kaksi ottelua Bosnia ja Hertsegovinan alle 21-vuotiaiden maajoukkueessa. Seuraavaksi kaudeksi hän palasi Yhdysvaltoihin pelaten Premier Development League -sarjassa. Kesällä 2004 hän siirtyi maanmiehensä Vahid Halilhodžićin valmentamaan Paris Saint-Germainiin. Hän pelasi seurassa vain neljä ottelua ennen kuin siirtyi Ligue 2:ssa pelanneeseen Dijoniin, jossa teki pelaamissaan 33 sarjaottelussa kymmenen maalia. 

Ibišević siirtyi kesällä 2006 Bundesliigassa pelanneeseen Alemannia Aacheniin, jonka riveissä teki 24 sarjaottelussa kuusi maalia. Heinäkuussa 2007 hän teki sopimuksen 2. Bundesliigassa pelanneen Hoffenheimin kanssa. Hän teki avauskaudellaan viisi liigamaalia seuran noustessa ensimmäisen kerran historiassaan maan pääsarjaan. Kaudella 2008–2009 Ibišević teki joulutaukoon mennessä 17 ottelussa 18 maalia johtaen selvästi sarjan maalintekijätilastoa. Hoffenheim puolestaan oli tulokaskautensa puolivälissä sarjan kärjessä. Tammikuun puolivälissä Ibiševićin oikean polven eturistiside repesi harjoitusottelussa Espanjassa ja hän joutui jättämään loppukauden väliin.

Ibišević pelasi ensimmäisen maaottelunsa Bosnia ja Hertsegovinan maajoukkueessa EM-karsintaottelussa Norjaa vastaan 24. maaliskuuta 2007. Ensimmäisen maaottelumaalinsa hän teki 2–3-tappioon päättyneessä EM-karsintaottelussa Kreikkaa vastaan 13. lokakuuta 2007. MM-kilpailuissa 2014 hän pelasi kolme ottelua, joista yhden avauskokoonpanossa, ja teki maansa ensimmäisen MM-kisamaalin ensimmäisessä alkulohko-ottelussa Argentiinaa vastaan. Viimeksi hän pelasi maajoukkueessa toukokuussa 2018.

Lähteet 
Uran tilastot www.fussballdaten.de 
From Bosnia to U.S. to Top of the Bundesliga The New York Times 29.11.2008 Viitattu 3.1.2009

Viitteet

Aiheesta muualla 
Virallinen sivusto  

Bosniahertsegovinalaiset jalkapalloilijat
Vuonna 1984 syntyneet
Elävät henkilöt
Scat-laulu

Scat-laulu on jazzissa käytetty laulutyyli, jossa ei ole sanoja vaan merkityksettömiä tavuja. Scat-laulun kehittäjäksi mainitaan joskus Louis Armstrong, vaikkakin se kuuluu oikeasti vanhaan New Orleansin  jazzlaulun perinteeseen.

Scatman John toi tyylin popmusiikkiin.

Ella Fitzgerald myös käytti scat-laulua.

Lähteet 

Laulu
Jazz
Jalkaväkirykmentti 27 (talvisota)

Jalkaväkirykmentti 27 eli Kemin rykmentti oli Peräpohjolan alueen reserviläisistä muodostettu rykmentti talvisodassa.

Rykmentti perustettiin 13. lokakuuta 1939 Kemissä. Sen komentajaksi määrättiin kemiläinen everstiluutnantti August Mäkiniemi. Rykmentti sai käskyn siirtyä rintamalle 7. joulukuuta. Siellä rykmentti liitettiin eversti Hjalmar Siilasvuon johtamaan 9. divisioonaan.

Pataljoonat 

 Ensimmäinen pataljoona (I/JR 27) komentajanaan kapteeni Eino Lassila (majuri Huugo Kahva 29. helmikuuta alkaen)
 Toinen pataljoona (II/JR 27) komentajanaan kapteeni Jaakko Sihvonen.
 Kolmas pataljoona (III/JR 27) komentajanaan kapteeni Aarne Arimo.

Taistelut 
 11. joulukuuta rykmentti aloitti hyökkäyksen Suomussalmen kirkonkylään osana Suomussalmen taistelua.
 23. joulukuuta rykmentin ensimmäinen pataljoona hyökkäsi Raatteen tielle. Loput rykmentistä siirtyivät Raatteen tielle Suomussalmen taistelujen jälkeen.
 Rykmentti siirrettiin Kuhmoon 21.–26. tammikuuta välisenä aikana.

Lähteet

Viitteet 

Talvisodan suomalaiset jalkaväkirykmentit
Kemin historia
Avvakum

Avvakum Petrovitš (; 1620 tai 1621 – 14. huhtikuuta 1682) oli esipappi ja yksi vanhauskoisuuden perustajista Venäjällä.

Avvakum toimi vuonna 1652 esipappina Jurjevetsissa ja sittemmin Moskovan Kazanin katedraalin pappina. Hän vastusti jyrkästi patriarkka Nikonin uudistuksia, minkä takia hänet vuonna 1653 karkotettiin Tobolskiin ja Venäjän Kaukoitään. Vuonna 1663 tsaari Aleksei Mihailovitš kutsui Avvakumin takaisin Moskovaan. Hän ei kuitenkaan luopunut näkemyksistään, vaan jatkoi taistelua kirkon uudistuksia vastaan ja sai paljon kannattajia. Vuonna 1664 Avvakum karkotettiin Mezeniin. Vuonna 1667 hänet kutsuttiin Moskovaan. Kirkolliskokouksessa Avvakumilta riistettiin papinvirka, hänet tuomittiin kirkonkiroukseen ja karkotettiin Pustozjorskin linnoitukseen. Siellä hän vietti 15 vuotta maakuoppaan rakennetussa hirsisalvoksessa. Pustozjorskissa Avvakum jatkoi kirjallista toimintaansa ja kamppailua virallista kirkkoa vastaan. Vuonna 1682 Avvakum lähimpine tovereineen poltettiin tsaarin määräyksestä.

Avvakum oli aikansa huomattava kirjailija. Hänen omaelämäkertansa (Žitije protopopa Avvakuma) on elävän kielensä ja kuvauksensa ansiosta yksi venäläisen kirjallisuuden merkkiteoksista. Vanhauskoiset pitävät Avvakumia marttyyrinä ja pyhimyksenä.

Teokset
 Žitije protopopa Avvakuma, im samim napisannoje, i drugije jego sotšinenija. Moskva, 1960.

Lähteet

Aiheesta muualla 
 Avvakum, Tietosanakirja osa 1, palsta 768, Tietosanakirja Osakeyhtiö 1909
Vanhauskoiset  (ortodoksi.net)

Harhaopista teloitetut
Venäläiset papit
Venäläiset teloitetut
1620-luvulla syntyneet
Vuonna 1682 kuolleet
Ilkka Laitakari

Ilkka Tiera Ylermi Laitakari (3. lokakuuta 1929 Helsinki – 30. maaliskuuta 1996 Helsinki) oli suomalainen geologi ja professori.

Laitakari suoritti vuonna 1963 laudaturarvosanan geologiassa ja mineralogiassa. Filosofian lisensiaatin tutkinnossa vuonna 1966 oli pääaineena geologia ja mineralogia, samoin kuin 1969 filosofian tohtorin tutkinnossa.

Uransa aikana Laitakari laati yli sata tieteellistä julkaisua, karttaa sekä tieteen popularisointiin liittyvää artikkelia. Laitakari oli pääasiassa kartoittaja, jonka tuottamat kallioperäkarttalehdet suurelta osin sijoittuvat Päijät-Hämeen alueelle. Hän vastasi Geologian tutkimuskeskuksessa kartografiasta sekä tulivuoriperäisten kivien tuntemuksesta.

Laitakarin väitöskirja käsitteli Hämeen diabaasijuoniparvea. Tässä tutkimuksessaan ja monessa muussa hän osoitti juonikivitutkimuksen merkityksen kallioperän historian selvittelyssä. Laitakari harrasti tieteen popularisointia, kuten isänsä Aarne Laitakari. Laitakarin puoliso oli filosofian kandidaatti Hilja Annikki o.s. Teppo.


Teoksia 
 Kiviopas, 1959
 Kivet värikuvina, 1961
 On the set of olivine diabase dikes in Häme, Finland, 1969, (väitöskirja).
 Kallioperäkarttoja, niiden selityksiä ja kartoitusoppaita.
 Artikkeleita tietosanakirjoissa, geologisissa julkaisusarjoissa, aikakauslehdissä ja yleistajuisissa julkaisuissa.

Lähteet

Kirjallisuus
 Geologimatrikkeli 1986. Geologiliitto. ISBN 951-95201-2-0

Viitteet 

Suomalaiset geologit
Suomalaiset professorin arvonimen saaneet
Vuonna 1929 syntyneet
Vuonna 1996 kuolleet
Nevel

Nevel () on tärkeä liikenteen kauttakulkukaupunki Pihkovan alueen eteläosissa Venäjällä. Se sijaitsee Nevel-järven rannalla 242 kilometriä Pihkovasta kaakkoon. Kaupunki on Nevelin piirin keskus.  Vuoden 2010 väestönlaskennan mukaan kaupungissa asui 16 324 henkeä.

Rautatie- ja maantieyhteydet 

Nevel on merkittävä rautateiden solmupiste ja kaupungissa risteävät Pietarin ja Vitebskin sekä Velikije Lukin ja Polotskin väliset rautatiet. Useimmat Pietarista Valko-Venäjälle ja Ukrainaan liikennöivistä junista kulkevat Nevelin kautta. Kaupungin rautatieasemista tunnetuin on Nevel-2. Maantieyhteyksistä merkittävimpin on Pietarista saapuva M20-valtatie, joka jatkaa eurooppatienä  Valko-Venäjän itäosiin ja Ukrainaan. Tärkeitä ovat myös kaakkoon Smolenskiin johtava kantatie P133 ja koilliseen vievä P51 kantatie, jolta on Veliki Lukin eteläpuolella liittymä M9-valtatielle ().

Historiaa ja nähtävyyksiä 

Nevel mainitaan ensimmäisen kerran Iivana IV:n perustamien kaupunkien luettelossa. Vuodesta 1580 lähtien se siirtyi useita kertoja Venäjältä Puolalle ja Liettualle. Vuonna 1772 kaupunki liitettiin lopullisesti Venäjään, ja siitä tuli aluksi Pihkovan, sittemmin Polotskin ja Vitebskin lääneihin kuuluneen Nevelin kihlakunnan keskus. Vuonna 1896 juutalaiset muodostivat puolet kaupungin asukkaista. Nevelin kihlakunnan väestöstä valtaosa oli valkovenäläisiä.

Nevelissä toimii kaupungin historiallinen museo (Ul. Lenina 14) ja Pyhän Kolminaisuuden mukaan nimetty kirkko.

Lähteet

Aiheesta muualla

 Письма из провинции. Невель  (tvkultura.ru)
 Невель. Холокост  (pskovgrad.ru)

Pihkovan alueen kaupungit
Nevelin piiri
Perho tuli taloon

Perho tuli taloon  on suomalainen MTV3-kanavalla 8. tammikuuta 2009 alkanut televisio-ohjelma, jossa Anna Perho käy tunnettujen suomalaisten luona muutaman päivän ajan asumassa. Ohjelmassa ohjelman juontaja vierailee muun muassa muusikko Remu Aaltosen, olympiaurheilija Satu Mäkelä-Nummelan, kirjailija Leena Lehtolaisen, ministerien Jyrki Kataisen ja Sirkka-Liisa Anttilan sekä hiihtäjä Jari Isometsän kodeissa.

Ensimmäinen tuotantokausi

Toinen tuotantokausi

Aiheesta muualla
 Ohjelman kotisivut

Suomalaiset televisio-ohjelmat
Keltakangas

Keltakangas on Kouvolan kaupunginosa, Anjalankosken suuralueella. Se on entisen Anjalankosken kaupungin ja sitä edeltäneen Sippolan kunnan hallinnollinen keskus. Keltakankaan taajama sijaitsee Myllykosken tuntumassa Kymijoen itäpuolella valtatie 15:n varrella. Keltakangas on tilastollisessa taajamarajauksessa kasvanut yhteen Myllykosken ja Ummeljoen kanssa. Tilastollisesti Keltakankaan hallinnollinen kaupunginosa on osa Myllykosken tilastoaluetta, johon kuuluu myös Ummeljoen kylä. 

Keltakankaalla on yli 600 asukasta. Keltakankaalla on terveysasema ja perhekeskus. Keltakankaalla sijaitsee yritysalue Hyötyvirta, joka tunnettiin aiemmin nimellä Ekopark.

Valtatielle 15 Keltakankaan risteykseen valmistui eritasoliittymä vuonna 2018. Liikenneviraston mukaan hanke maksoi 6,1 miljoonaa euroa. Keltakankaan liittymän läheisyydessä on Anjalankosken ABC-liikennemyymälä.

Keltakankaalla oli Kouvolan seudun ammattiopiston tekniikan alojen toimipiste.

Lähteet 
 Tontit Keltakankaalla. Kouvola.
 Valtatielle 15 tehdään ensi vuonna eritasoliittymä Keltakankaan risteykseen. Yle.

Viitteet 

Kouvolan kaupunginosat
Anjalankoski
Suomen entiset kuntakeskukset
Makedonian jääkiekkoliitto

Makedonian jääkiekkoliitto (englanniksi SSFM Macedonian Ice Hockey Federation) on Pohjois-Makedonian jääkiekkotoiminnasta vastaava järjestö. Liiton presidentti on Nikola Tasev.

Järjestö liittyi Kansainvälisen jääkiekkoliiton IIHF:n jäseneksi vuonna 2001. Liiton ensimmäisinä toimintavuosina maa ei osallistunut kansainvälisiin turnauksiin, mutta kaudella 2017–2018 silloinen entinen Jugoslavian tasavalta Makedonia otti osaa ensimmäiseen kansainväliseen IIHF:n turnaukseen. Maan nimen muututtua joukkueen nimi on Pohjois-Makedonian jääkiekkomaajoukkue.

Vuonna 2021 maassa oli yksi ulkokaukalo, 38 rekisteröitynyttä miesjääkiekkoilijaa, 33 rekisteröitynyttä junioria, 11 rekisteröitynyttä naisjääkiekkoilijaa ja neljä virallista tuomaria.

Lähteet 

Jääkiekkoliitot
Pohjois-Makedonian jääkiekko
Karjalais-suomalaisen sosialistisen neuvostotasavallan lippu

Karjalais-suomalaisen sosialistisen neuvostotasavallan lippu oli Karjalais-suomalaisen sosialistisen neuvostotasavallan tunnus. Se hyväksyttiin käyttöön vuonna 1953. Muiden Neuvostoliiton neuvostotasavaltojen lippujen tapaan se perustui Neuvostoliiton lippuun. Lipussa oli punaisella pohjalla sosialismin sirppi ja vasara -tunnus sekä viisisakarainen tähti. Lipun alalaidassa oli kapea vihreä raita ja sen päällä vaaleansininen raita. Virallisesti näiden selitettiin kuvaavan Karjalan vehreitä metsiä ja niittyjä sekä maan vesistöjä.

Tätä ennen neuvostotasavallassa oli ollut käytössä punalippu, jonka vasemmassa yläreunassa oli sirppi ja vasara sekä niiden alla latinalaisin kirjaimin Karjalais-Suomalainen SNT ja tämän alapuolella kyrillisin kirjaimin teksti Карело-Финская ССР.

Neuvostotasavaltojen liput
Karjalan tasavalta
Rhum Barbancourt

Rhum Barbancourt on haitilainen rommia valmistava tuotantoyhtiö. Perheyhtiö Maison Barbancourt perustettiin vuonna 1862. Barbancourt-rommit valmistetaan kahdesti tislaamalla konjakkityyppisessä prosessissa.

Tuotteet 
 Rhum Barbancourt – vaalea rommi
 Rhum Barbancourt 3 étoiles – neljä vuotta ikäännytetty Premium
 Rhum Barbancourt 5 étoiles – seitsemän vuotta ikäännytetty Premium
 Rhum Barbancourt Réserve du Domaine – viisitoista vuotta ikäännytetty Super premium

Aiheesta muualla 
 Maison Barbancourt kotisivut 
 Blogi haitilaisesta rommista 
 Refined Vices Barbancourt 8 YO arvostelu 
 Robert Burr's Gifted Rums Guide 

Rommit
Haiti
Alkoholijuomavalmistajat
Äänteenmuutos

Äänteenmuutokseksi kutsutaan ilmiötä, jossa sanan foneemi ajan saatossa mukautuu toiseksi ääntämisen helpottamiseksi tai ulkopuolisten vaikutteiden esimerkistä. Yleinen äänteen muutostyyppi on assimilaatio, jossa viereiset äänteet mukautuvat toisiinsa. Äänteen muuttumisessa voi kuitenkin olla kyse myös kielen äännejärjestelmään liittyvistä muutoksista, jotka heijastuvat muihin sanoihin, esimerkiksi tietyn äänteen katoaminen.

Suomen kielessä äänteenmuutokset ovat yleisiä affiksien lopussa, sillä osat joutuvat mukautumaan toisiinsa uusia päätteitä liitettäessä.

Katso myös
Äänteensiirros

Fonologia
Kielihistoria
Gazan taistelu

Gazan taistelu -nimisiä taisteluita on ollut usea:

Gazan taistelu 321 eaa., Egyptin ja Makedonian välillä
Rafian taistelua 217 eaa. Egyptin ja seldžuukkien välillä on kutsuttu myös Gazan taisteluksi
Ensimmäisessä maailmansodassa britit ja ottomaanit ottivat Gazassa yhteen kolme kertaa:
Ensimmäinen Gazan taistelu 26. maaliskuuta 1917
Toinen Gazan taistelu 19. huhtikuuta 1917
Kolmas Gazan taistelu 31. lokakuuta – 7. marraskuuta 1917
Gazan taistelu palestiinalaisten Fatah ja Hamas -järjestöjen välillä vuonna 2007.
Operaatio Valettu lyijy –  Israelin hyökkäys Gazaan vuoden vaihteessa 2008-2009.
Vanhakylä

Vanhakylä tarkoittaa seuraavia asioita:

Vanhakylä, kaupunginosa Haminassa
Vanhakylä, kaupunginosa Heinolassa
Vanhakylä, kylä Isojoella, ruots. välillä Gamla Storå
Vanhakylä, kaupunginosa Imatralla
Vanhakylä, kylä Jaaman piirin Narvusin kunnassa Venäjällä
Vanhakylä, kaupunginosa Järvenpäässä, 
Vanhakylä, kaupunginosa Karkkilassa
Vanhakylä, kylä Kiikalassa Salossa
Vanhakylä, kylä Kivennavalla, Neuvostoliitolle luovutetussa Karjalassa
Vanhakylä, kylä Köyliössä
Vanhakylä, kaupunginosa Lohjalla
Vanhakylä, kaupunginosa Nurmeksessa
Vanhakylä, kylä Pernajalla, ruots. Gammelby
Vanhakylä, kylä Polvijärvellä
Vanhakylä, kylä Ristijärvellä
Vanhakylä, kylä Tuusulassa, ruots. Gammelby
Vanhakylä, taajama Ulvilassa, ruots. Gammelby
Vanhakylä, asuinalue Valkeakoskella
Vanhakylä, kylä Vehmaalla
Vanhakylä, kylä Vähässäkyrössä
Vanhakylä, kylä entisen Äetsän kunnan alueella Sastamalassa
Memantiini

Memantiini (C12H21N) on adamantaanin aminojohdannainen. Sitä käytetään Alzheimerin taudin hoitoon potilailla, joilla sairaus on vaikeahko. Memantiini vaikuttaa estämällä NMDA-reseptorien toimintaa. Ainetta voidaan käyttää myös yhdessä koliiniesteraasientsyymin inhibiitorien kanssa.

Synteesi 
Memantiinin synteesiin on useita tapoja. Ensimmäisenä ainetta valmisti Eli Lilly and Company bromaamalla 1,3-dimetyyliadamantaania, joka reagoi edelleen. Lopullinen tuote saadaan hydrolysoimalla 1-asetamido-3,5,-dimetyyliadamantaania. Merz kehitti prosessin jossa adamantaanin halogeenijohdannainen reagoi urean kanssa tuottaen mematiinia. Lisäksi memantiinia voidaan valmistaa 1-hydroksi-3,5-dimetyyliadamantaanin ja klooriasetonitriilin reaktiolla, jolloin syntyy N-kloori-asetyyliamino-3,5-dimetyyliadamantaania. N-kloori-asetyyliamino-3,5-dimetyyliadamantaania regoi 1,1,-diaminosyntonin kanssa muodostaen mematiinia.

Sivuvaikutukset 
Memantiini on yleensä hyvin siedetty lääkeaine. Sekavuus, aistiharhat, huimaus, väsymys ja päänsärky ovat yleisimmät haittavaikutukset, joista kutakin esiintyy 1–10 prosentilla lääkkeen käyttäjistä.

Lähteet

Aiheesta muualla 
Terveysportti, metatesaurus: Memantiini
KEGG: Memantine 
ChemBlink: Memantine 
 Alzheimerinfo.fi, Tietoa Alzheimerin taudista ja sen hoidosta, Oy H. Lundbeck Ab 2009

Amiinit
Alzheimerin tauti
Parkinsonin taudin lääkkeet
Michael Cremo

Michael Cremo on History of Science Societyn, World Archeological Congressin, Philosophy of Science Associationin, European Association of Archaeologists-seuran jäsen ja  tutkija Bhaktivedanda Instituutissa. Saatuaan stipendin George Washington Universitystä, Cremo alkoi tutkia Intian muinaishistoriaa,   Vedaa.

Vuonna 1993 Cremo julkaisi kirjan Forbidden Archeology  Richard Thompsonin kanssa. Teema jatkuu toisessa kirjassa Forbidden Archeology's Impact (1998) ja Human Devolution (2003). Cremo kuuluu hindukreationisteihin.

Kreationismi
Yhdysvaltalaiset henkilöt
Elävät henkilöt
Syntymävuosi puuttuu
Odenplan

Odenplan (Odininaukio) on aukio Ruotsissa Tukholman kantakaupungin Vasastadenin kaupunginosassa. Nimensä se on saanut skandinaavisen mytologian Odin-jumalan mukaan. Odenplan on ollut pitkään tärkeä joukkoliikenteen solmukohta. Nykyisin se on monien merkittävien linja-autoreittien varrella, ja lisäksi aukion alla sijaitsevat Odenplanin metroasema sekä paikallisjunaliikennettä palveleva rautatieasema Tukholman Odenplan. Jälkimmäinen avattiin heinäkuussa 2017, ja Keskustarata-hankkeen yhteydessä saneerattiin jo aiemmin koko aukio pintamateriaaleineen ja rakennettiin uusi sisäänkäyntipaviljonki. 

Aiemmin useat raitiolinjat kulkivat Odenplanin kautta, mutta raitioliikenne lakkautettiin Tukholmasta lähes kokonaan vuonna 1967. Raitiovaunumuseo sijaitsi Odenplanilla vuosina 1963–1989. Odenplanin metroasema avattiin 26. lokakuuta 1952. Kolmionmuotoista aukiota rajaavat Odengatan-, Karlbergsvegen- ja Upplandsgatan-kadut.

Tukholman aukiot
Ralph Guldahl

Ralph J. Guldahl (22. marraskuuta 1911 – 11. kesäkuuta 1987) oli yhdysvaltalainen golfaaja. Hän voitti Yhdysvaltain avoimen golfturnauksen kahdesti vuosina 1937 ja 1938 sekä The Masters Tournamentin vuonna 1939. Hän kuului myös vuoden 1937 Ryder Cup -joukkueeseen. Hän pääsi World Golf Hall of Fameen vuonna 1981.

Lähteet 
 World Golf Hall of Fame 

Yhdysvaltalaiset golfaajat
Vuonna 1911 syntyneet
Vuonna 1987 kuolleet
Kiteen rautatieasema

Kiteen rautatieasema (lyh. Kit, ruots. Kides järnvägsstation, ratakm 460+016) on rautatieasema Karjalan radalla, Kiteen Tolosenmäessä valtatie 6:n tuntumassa. Asemalla ei ole enää lipunmyyntiä, mutta asemalla pysähtyvät suurin osa Helsingin ja Joensuun välisistä kaukojunista (lukuun ottamatta junaa IC 7). Paikallisliikennettä Kiteen asemalle ei ole ollut. Asema on Suomen toiseksi suurin puunlastausasema. Kiteen keskustaan on matkaa 8 kilometriä, Rääkkylään noin 30 kilometriä. Asemalla on lippuautomaatti. Asemarakennuksen lisäksi asemalla on VR:n paritaloasuinrakennus ja vanha Orenstein & Koppelin höyrykäyttöinen kaivinkone.

Asemalta on ollut linjanvaihde entiseen Kit-Selliin.

Tolosenmäessä rautatieaseman tuntumassa valtatie 6 risteää seututeihin 484 ja 487.

Lähteet 

Pohjois-Karjalan henkilöliikenteen rautatieliikennepaikat
Rautatieasema
Kiteen liikenne
In Search of Truth

In Search of Truth on ruotsalaisen progressiivista metallia soittavan yhtyeen Evergreyn vuonna 2001 julkaistu kolmas studioalbumi.

Kappaleet

Remasteroitu versio

Kokoonpano
 Tom S. Englund - laulu, kitara
 Henrik Danhage - kitara
 Michael Håkansson - basso
 Patrick Carlsson - rummut
 Sven Karlsson - kosketinsoittimet

Vierailijat
 Carina Kjellberg - naislaulu
 Mercury Choir - kuoro

Lähteet
evergrey.net/releases 

Evergreyn albumit
Vuoden 2001 albumit
Nauhavuokkokala

Nauhavuokkokala (Amphiprion sandaracinos) on koralliriuttojen pyöreämuotoinen kala, jota pidetään myös meriakvaarioissa.

Koko ja ulkonäkö 
Nauhavuokkokalan värit ovat samat, mutta kuviointi erilainen kuin muilla vuokkokalalajeilla: oranssilla pohjalla oleva valkoinen raita kulkee pitkin kalan selkärankaa kuononkärjestä pyrstön tyveen. Se voi kasvaa 14 cm pitkäksi.

Alkuperä 
Nauhavuokkokalat ovat kotoisin  Tyyneltä valtameren länsiosista.

Käyttäytyminen ja lisääntyminen 
Nauhavuokkokalanaaraat voivat olla aggressiivisia lajitovereitaan ja muita vuokkokaloja kohtaan.

Lähteet 

Meriakvaariokalat
Koralliahvenet
Moisei Uritski

Moisei Solomonovitš Uritski (; 1873 – 30. elokuuta 1918) oli venäläinen vallankumouksellinen.

Uritski syntyi Kiovan läänin Tšerkasyssa juutalaisen kauppiaan perheeseen. Vuonna 1897 hän valmistui Kiovan yliopiston juridisesta tiedekunnasta.

Vallankumoukselliseen liikkeeseen Uritski liittyi 1890-luvun alussa. Vuonna 1898 hänestä tuli Venäjän sosiaalidemokraattisen työväenpuolueen jäsen. Vuonna 1899 Uritski karkotettiin Jakutiaan. Vuoden 1903 jälkeen hänestä tuli menševikki. Vuoden 1905 vallankumoukseen hän osallistui Pietarissa ja Krasnojarskissa. Vuonna 1906 karkotettiin Vologdaan ja myöhemmin Arkangelin lääniin. Vuonna 1914 muutti ulkomaille.

Helmikuun vallankumouksen jälkeen Uritski palasi Venäjälle ja liittyi bolševikkipuolueeseen. Elokuussa 1917 hänet valittiin puolueen keskuskomitean jäseneksi ja maaliskuussa 1918 keskuskomitean kandidaattijäseneksi. Uritski oli yksi lokakuun vallankumouksen johtajista. Sen jälkeen hän toimi ulkoministeriön ja perustuslakia säätävän kokouksen järjestämiskomitean komissaarina. Helmikuussa 1918 Uritski nimitettiin Pietarin vallankumouksen puolustuskomitean jäseneksi. Maaliskuussa hänestä tuli Pietarin tšekan puheenjohtaja.

30. elokuuta 1918 juutalainen kansansosialistipuolueen kannattaja Leonid Kannegiser ampui Uritskin Pietarin sisäasiain kansankomissariaatin rakennuksen aulassa. Hänet on haudattu Pietarin Mars-kentälle. Neuvostoliitossa Uritskin mukaan nimettiin asutuskeskuksia, katuja ja muita kohteita.

Lähteet

Venäläiset poliitikot
Bolševikit
Venäläiset henkirikosten uhrit
Vuonna 1873 syntyneet
Vuonna 1918 kuolleet
Orion Samuelson

Orion Samuelson on yhdysvaltalainen radio- ja televisiotoimittaja, joka tunnetaan maatalousaiheisista lähetyksistään. Radiossa hänen toimittamansa päivittäinen National Farm Report -ohjelma on kuultavissa valtakunnallisesti 260 radioaseman kautta. Vuodesta 1975 alkaen hän tehnyt myös viikoittaista televisio-ohjelmaa U.S. Farm Report, jota esittää 190 televisioasemaa Keskilännen alueella.

Orion Samuelson nimettiin Radio Hall of Fameen vuonna 2003.

Lähteet
Radio Hall of Fame: Orion Samuelson

Radio Hall of Fame
Yhdysvaltalaiset radiotoimittajat
Yhdysvaltalaiset televisiotoimittajat
Syntymävuosi puuttuu
Elävät henkilöt
Lapinjärven kunnanvaltuusto

Lapinjärven kunnanvaltuusto () on Lapinjärven korkein päättävä elin. Lapinjärven kunnanvaltuustoon valitaan 21 valtuutettua.

Nykyiset valtuutetut

Paikkajako 1968-2012

Lähteet 

Suomen kunnanvaltuustot
Saurus (yhtye)

Saurus on espoolainen rap-yhtye. Yhtyeen muodostavat tuottaja Pik3 (lausutaan: "Pike", oik. Pirkka Räisänen) ja MC Kesken (oik. Mikko Kuuluvainen). Saurus levyttää nykyään Monsp Recordsille.

Historia 
Sauruksen ensimmäinen albumi, Shelley Duvallin silmät, julkaistiin Lyhtyjä -levy-yhtiön kautta vuonna 2003 ja toinen albumi 400 000 vuonna 2005 sekin Lyhtyjä -levy-yhtiön kautta. Tämän jälkeen Saurus teki levytyssopimuksen The Funkiest -levykaupan alaisuudessa toimivan Fjuu Recordsin kanssa ja julkaisi kolmannen albuminsa, Son dynyy, vuonna 2007. Yhtyeen neljäs albumi, Neon Saurus, julkaistiin toukokuussa 2009 tällä kertaa Karma Musiikin kautta. Albumilta julkaistiin singlenä kappale "Uuteen maailmaan" ja siitä julkaistiin myös musiikkivideo. Sauruksen viides albumi Elossa julkaistiin marraskuussa 2011. Se kulki aluksi työnimellä Graindiapinat ja se piti alun perin julkaista jo vuonna 2010 Karma Musiikin kautta. Albumin julkaisu myöhästyi kuitenkin yli vuodella ja se julkaistiin lopulta Monsp Recordsin kautta, Karma Musiikin sijaan. Albumilta julkaistiin singlenä kappale "Bailataa" kesällä 2010 ja siltä julkaistiin kaksi musiikkivideota kappaleista "Pois edestä" ja "Välillä: Kruuna". Kumpikin musiikkivideo julkaistiin syksyllä 2011.

Pike tekee nykyään omaa musiikkia ja hän myös äänittää sekä miksaa tunnettujen artistien biisejä.

Diskografia

Albumit
 Shelley Duvallin silmät (2003)
 400 000 (2005)
 Son dynyy (2007)
 Neon Saurus (2009)
 Elossa (2011)
 VI (2018)

Singlet
 Uuteen maailmaan (2009)
 Luonnonvoima (2009)
 Bailataa (2010)

Kokoelmilla
 Mestarisoundi - Soundcheck 2007 (2007)
 Syvällä pelissä - Kokoelma vol. 1 (2008)
 Suomihiphoppia Vol. 5 (2008)
 Suomihiphoppia Vol. 6 (2009)

Muut julkaisut
 Kesken - Jäi (2006)
 Nektaryn Seq & Kardoklikk - Trophikal Boyzz (2006)

Vierailijana

Saurus

Lähteet

Aiheesta muualla 
 
 Saurus Facebook -sivustolla

Suomalaiset hip hop -yhtyeet
Suomalaiset duot
Suomalaiset elektronisen musiikin yhtyeet
Warren Oates

Warren Mercer Oates (5. heinäkuuta 1928 Depoy, Kentucky – 3. huhtikuuta 1982 Los Angeles, Kalifornia)  oli yhdysvaltalainen näyttelijä. Oates loi uransa pitkälti villin lännen aiheisissa elokuvissa. Hän on näytellyt monissa televisiosarjoissa ja elokuvissa.

Yksityiselämä 
Warren Oates oli kolme kertaa naimisissa: Teddy Farmerin kanssa 1959–1966, Vickery Turnerin kanssa 1969–1974, ja kolmannen avioliittonsa hän solmi Judy A. Jonesin kanssa. Avioliitto kesti Oatesin kuolemaan saakka. Hänellä on kolme lasta ensimmäisestä avioliitostaan. Warren Oates eli vain 53-vuotiaaksi. Hän kuoli sydänkohtaukseen.

Filmografia

Televiosarjat
Gunsmoke
Virginialainen
Rawhide
Takaa-ajettu
77 Sunset StripThe Twilight ZoneBonanzaThe RiflemanWanted: Dead or AliveTrackdownThe Big ValleyElokuvatViheltävät luodit, 1962Yön kuumuudessa, 1967Hurja joukko, 1969Two-Lane Blacktop, 1971
"Dillinger", 1973Tuokaa Alfredo Garcian pää, 1974 
 Natsat, 1981 Kehän kovin kundi, 1983Sininen salama'', 1983

Aiheesta muualla 

Yhdysvaltalaiset näyttelijät
Vuonna 1928 syntyneet
Vuonna 1982 kuolleet
Perfect Symmetry


Perfect Symmetry on brittiyhtye Keanen kolmas studioalbumi, joka julkaistiin Isossa-Britanniassa 13. lokakuuta 2008.

Albumi nousi ensimmäisellä listaviikollaan Iso-Britannian virallisen albumilistan ykköseksi ja pysyi listalla 26 viikkoa. Yhdysvalloissa se ylsi Billboard 200 -listan seitsemänneksi.

Kappaleet

Arvostelut 
 Metacritic: 64/100
 Allmusic: 
 Entertainment Weekly: B+
 Rolling Stone:

Lähteet

Aiheesta muualla 
 Keanen kotisivut
 

Keanen albumit
Vuoden 2008 albumit
Roter Frontkämpferbund

Roter Frontkämpferbund (RFB, myös Rotfront, ) oli Saksan kommunistisen puolueen puolisotilaallinen järjestö Weimarin tasavallan aikana.

Rotfront perustettiin 18. heinäkuuta 1924 kommunistisen puolueen nyrkiksi oikeistolaisia puolisotilaallisia järjestöjä, etenkin kansallissosialistisen puolueen SA-joukkoja vastaan. Sen ensimmäiseksi johtajaksi tuli Ernst Thälmann. Rotfrontin jäsenet tervehtivät toisiaan huudahduksella ”Rot Front!” ja kohottamalla nyrkkiin puristetun käden kämmenpuoli tervehdittävää kohti. 

SA-joukkoihin verrattuna Rotfront oli jäsenmäärältään pienempi ja huonommin organisoitu. Kommunistit näyttivätkin saavan usein selkäänsä vahvemmalta SA:lta, jolloin yleisölle jäi vaikutelma, että natsipuolue pystyi kukistamaan kommunistit kadulla. Osa vasemmistolaisista pitikin Rotfrontin perustamista ja ylläpitämistä turhana, koska yksin nujakoivat SA-joukot olisivat vahventaneet kuvaa natsipuolueesta öykkäreiden puolueena.

Natsien aikanaan suosimassa marssissa Horst-Wessel-Lied mainitaan ”Rotfrontin ampumista tovereista, jotka ovat hengessä mukana”. Laulun sanoitti SA-joukkojen jäsen Horst Wessel nimellä Die Fahne Hoch! (”Lippu korkealle!”). Ironista kyllä Horst Wesselin ampui eräs Rotfrontin jäsen, Ali Höchler. Wessel haavoittui vakavasti, jolloin Joseph Goebbels onnistui tekemään Horst Wesselistä sankarimarttyyrin jo ennen kuin tämä oli edes kuollut.

Kommunistiset järjestöt
Weimarin tasavalta
Puolisotilaalliset järjestöt
Mark Wright

Mark Wright voi viitata seuraaviin henkilöihin:
Mark Wright, vuonna 1963 syntynyt englantilainen jalkapallovalmentaja ja entinen jalkapalloilija
Mark Wright, vuonna 1970 syntynyt englantilainen jalkapalloilija
Mark Wright, vuonna 1982 syntynyt englantilainen jalkapalloilija
Mark Wright, brittiläinen sotilas, Yrjön ristin saaja
Mark Wright, australialainen rugbypelaaja
Mark Wright, brittiläinen kirjailija
Mark Wright, uusiseelantilainen näyttelijä
Professori (arvonimi)

Professori () on useissa maissa käytetty arvonimi tai opettajan nimitys.

Professorin arvonimi Suomessa
Professorin nimi ja arvo on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko .

Arvonimi myönnettiin Suomen itsenäisyyden aikana ensimmäisen kerran toukokuussa 1919. Vuosien 1918–2013 aikana professorin arvonimi on myönnetty 1 195 henkilölle.

Taustaa 
Professorin arvonimi oli käytössä myös autonomian aikana, jolloin sen sai muun muassa Robert Kajanus.

Professorin arvonimi Suomessa voidaan myöntää myös tutkimuslaitoksen tai muun tutkimusyksikön johtajalle, jos hänellä on professorin tehtävään vaadittava pätevyys. Arvonimi voidaan antaa myös taiteellisista tai yhteiskunnallisista ansioista. Professorin arvonimen taiteellisista ansioista ovat Suomessa saaneet esimerkiksi Akseli Gallen-Kallela, Pekka Halonen, Aukusti Tuhka, Geza Szilvay, Walentin Chorell, Jörn Donner, Nandor Mikola, Nikolai Lehto, Okko Kamu, Ensio Seppänen, Heljä Liukko-Sundström ja Reidar Särestöniemi.

Katso myös 
 Professori

Lähteet 

Professori
Hilpeys ja ennakkoluulo

Hilpeys ja ennakkoluulo () on Jane Austenin romaaniin Ylpeys ja ennakkoluulo perustuva Bollywood-tyylinen elokuva. Elokuva sai ensi-iltansa vuonna 2004.

Juoni 

Intialaisperheen äidillä Rouva Bakshilla on tavoitteena naittaa kaikki neljä tytärtään rikkaille miehille. Kun komea ja rikas intialainen, Amerikassa asuva Balraj saapuu sisarensa ja parhaan ystävänsä William Darcyn kanssa Intiaan, huomaa äiti tilaisuutensa tulleen ja hän ryhtyy häikäilemättä naittamaan vanhinta tytärtään Jayaa Balraj’lle. Tämän lisäksi äidin mielestä toiseksi vanhin Lalita taas sopisi loistavasti rikkaalle amerikkalaiselle herra Darcylle. 

Pian kuvioihin ilmestyy Darcyn vanha ystävä Johnny Wickham, johon sekä Lalita että hänen siskonsa Lakhi ihastuvat. Wickhamin kierot jutut saavat Lalitan vain inhoamaan Darcya enemmän. Kun Lakhi karkaa Wickhamin kanssa, Lalita huomaa pitävänsä Darcysta.

Rooliluettelo

Soundtrack 
 ”Balle Balle” (Sonu Nigam, Gayatri Iyer)
 ”Tumse Kahen Ya, Hum Na Kahen” (”Take Me to Love”) (Udit Narayan, Alka Yagnik)
 ”No Life Without Wife” (Gayatri Iyer, Nisha Mascarenhas, Sowmya Raoh)
 ”Lo Shaadi Aayi” (Alka Yagnik, Kunal Ganjawala, Anu Malik)
 ”Tumse Kahen Ya, Hum Na Kahen” (”Take Me to Love” Reprise) (Alka Yagnik)
 ”Dola Dola” (Gayatri Iyer)
 ”Payal Bajake” (”Goa Groove”) (Gayatri Iyer, Ashanti)

Arviot 
Film-O-Holic.com: 
Iltalehti: 
Leffatykki:

Lähteet

Aiheesta muualla 
 
 
 

Brittiläiset romaaneihin perustuvat elokuvat
Yhdysvaltalaiset romaaneihin perustuvat elokuvat
Gurinder Chadhan ohjaamat elokuvat
Vuoden 2005 brittiläiset elokuvat
Vuoden 2005 yhdysvaltalaiset elokuvat
CascaiShopping

Kauppakeskus CascaiShopping sijaitsee Cascaisissa, Lissabonin lähellä. Kauppakeskus avattiin toukokuussa 1991 ja sitä on laajennettu vuonna 2003. Kauppakeskuksen omistaa  Sonae Sierra, joka kuuluu portugalilaiseen Sonae monialayhtymään.

CascaisShoppingin kerrospinta-ala on yli 75 000 neliömetriä ja kauppakeskuksessa sijaitsee noin 240 liikettä. Kauppakeskuksessa on muun muassa ravintolamaailma ja Continente-hypermarketketju.

Kulkuyhteydet 
Parhaiten kauppakeskukseen pääsee autolla.

Lähteet

Aiheesta muualla
 CascaisShopping kotisivut

Portugalin kauppakeskukset
Koralliahvenet

Koralliahvenet (Pomacentridae) on Ovalentaria-kladiin ja siinä incertae sedisiin kuuluva viuhkaeväisten kalojen heimo. Siihen kuuluvat 29 sukua jaetaan neljään alaheimoon. Monet koralliahvenet ovat hyvin värikkäitä, mikä on tehnyt niistä suosittuja meriakvaarion kaloja.

Useimmat koralliahvenet ovat reviirikaloja, jotka valtaavat pienen alueen koralliriuttaa, missä ne piileksivät, kutevat ja ruokailevat. Koiraat puolustavat reviiriä raivoisasti, ja antavat siellä kasvaa paksun leväpeiton, jonka joukossa kasvaa ruoaksi sopivaa eläinplanktonia.

Lähteet

Aiheesta muualla 
 ITIS: Pomacentridae
Kauppakeskus Colombo

Kauppakeskus Colombo sijaitsee Lissabonissa. Kauppakeskus avattiin syyskuussa 1997. Kauppakeskuksen yksi pääomistajista on Sonae Sierra.

Colombon kerrospinta-ala on yli 119 000 neliömetriä ja kauppakeskuksessa sijaitsee noin 420 liikettä. Se on yksi Pyreneiden niemimaan suurimmista kauppakeskuksista. Kauppakeskuksessa on muun muassa yli 60 ravintolaa ja Continente-hypermarketketju.

Kauppakeskus on avoinna päivittäin kello 9–24.

Kulkuyhteydet 
Kauppakeskukseen pääsee metrolla, bussilla ja autolla.

Lähteet

Aiheesta muualla

 Colombo kotisivut

Portugalin kauppakeskukset
Vanhakylä (Isojoki)

Vanhakylä on kylä Isojoen pohjoisosassa. Kylän läpi virtaa etelä–pohjoissuunnassa Isojoki.

Kylässä on neuvola ja ryhmäperhepäiväkoti, jossa on noin kymmenen hoitopaikkaa ja kaksi hoitajaa. Vanhassakylässä toimivat myös Isojoen toimintakeskus sekä asumispalveluyksikkö Papanmäki. Molemmat ovat Eskoon Sosiaalipalvelujen Kuntayhtymän ylläpitämiä. Vuodesta 1958 toiminut Paavolan kyläkauppa lopetti toimintansa 2017.

Isojoen nykyistä edellinen kirkko oli alun perin tarkoitus rakentaa Vanhaankylään, mutta Isojoen tuonaikainen mahtimies Luukas Svartti halusi pystyttää kirkon nykyiselle vanhalle hautausmaalle Isojoen nykyisen keskustan kupeeseen.

Vanhastakylästä on matkaa Isojoen keskustaan 13,4 kilometriä, Kärjenkoskelle kymmenen kilometriä, Villamoon 6,8 kilometriä, Karijoen keskustaan 16,6 kilometriä ja Lapväärtin keskustaan 19 kilometriä.

Yhdistystoiminta 

Vuonna 1910 kylään perustettiin maamiesseura. Sen toiminta muodostui alkuvuosikymmenten aikaan pääasiassa neuvonnallisista toimista, sillä viljelytoimintaa yritettiin edistää. Seuran naisosasto oli keskittynyt puutarhaa ja kotitaloutta koskevaan neuvontaan. Vuonna 1995 maamiesseura, maa- ja kotitalousnaiset sekä Vanhankylän kylätoimikunta yhdistyivät ja seuraavana vuonna sai alkunsa Vanhankylän kyläseura. Vanhassakylässä toimii nuorisoseura, joka järjestää esimerkiksi joulujuhlia, näytelmiä ja joulumyyjäisiä. Nuorisoseurantalo puolestaan lukeutuu kylän suosituimpiin kokoontumispaikkoihin. Siellä järjestetään esimerkiksi häitä ja syntymäpäiviä. Nuorisoseurantalo on alun perin torvisoittokunnan vuonna 1913 rakentama. Vuonna 1926 nuorisoseura osti rakennuksen. Rakennusta on laajennettu ja siihen on tehty 1950-luvun aikana peruskorjaus. Vuosina 1983–1984 rakennuksessa tehtiin sisäremonttia. Vuosina 1993–1994 puolestaan remontoitiin rakennusta ulkoapäin ja lisäksi tehtiin laajennus kylmätiloille. Vuonna 1947 kylä sai oman metsästysseuran. Nykyisin seurassa on 40 jäsentä.

Lähteet

Aiheesta muualla 
Vanhankylän kotisivut

Isojoki
Etelä-Pohjanmaan maakunnan entiset taajamat
Milan Rastislav Štefánik

Milan Rastislav Štefánik  (21. heinäkuuta 1880 Košariská, Itävalta-Unkari – 4. toukokuuta 1919 Ivanka pri Dunaji, Tšekkoslovakia) oli tšekkoslovakialainen poliitikko, diplomaatti ja tähtitieteilijä. Ensimmäisen maailmansodan aikana Štefánik oli Ranskan armeijan kenraali ja Tšekkoslovakian sotaministeri. Hän kuoli lento-onnettomuudessa lähellä Bratislavaa, kun hänen lentokoneensa, Caproni 450 syöksyi maahan. Štefánikin lisäksi onnettomuudessa kuoli kaksi italialaista.

Štefánik sai kunnialegioona-arvonimen Ranskan armeijalta.

Kenraalit
Tšekkoslovakialaiset sotilaat
Vuonna 1880 syntyneet
Vuonna 1919 kuolleet
Slovakialaiset poliitikot
Lento-onnettomuudessa kuolleet